b'\n_START_ARTICLE_\nRally Saturnus\n_START_PARAGRAPH_\nRally Saturnus je avtomobilisti\xc4\x8dna dirka, ki od leta 1978 poteka v okolici Ljubljane in v Zasavju. Prvi\xc4\x8d se je odvijal v no\xc4\x8di s 14. na 15. oktober 1978 v organizaciji AMD Slovenija avto in pod sponzorstvom tovarne Saturnus, ki je na dirki preizku\xc5\xa1ala avtomobilske \xc5\xbearomete lastne izdelave. Leta 1981 je rally dobil mednarodni status, \xc5\xa1tiri leta za tem pa je bil prvi\xc4\x8d del evropskega prvenstva v rallyju. Najuspe\xc5\xa1nej\xc5\xa1i dirka\xc4\x8di so Franz Wittmann, Brane K\xc3\xbczmi\xc4\x8d ter V\xc3\xa1clav Pech z vsak po \xc5\xa1tirimi zmagami, med sovozniki pa Jorg Pattermann s sedmimi zmagami.'